अवकाश के बाद खुला कॉलेज, आवेदन के लिए लगी कतार
राजकीय लोहिया कॉलेज में तीन दिन के अवकाश के बाद शनिवार को कॉलेज खुलने पर परीक्षा फार्म भरवाने वाले स्टूडेंटस की गहमागहमी रही।
स्टूडेंटस की अधिकता के चलते लंबी-लंबी कतारें लग गई। बताया जा रहा है कि शनिवार को स्टाफ की कमी के चलते चार में से दो काउंटर ही खुले।
खुले हुए दो काउंटरों में से भी एक पर काम कर रहे कर्मचारी की ड्यूटी में परीक्षा में लगा दी गई। आज कॉलेज व्याख्याता भी कम आए, जिसके चलते स्टूडेंटस को कागजातों पर हस्ताक्षर करवाने के िलए भी भटकना पड़ा। शहर सहित आसपास के क्षेत्रों से परीक्षा फार्म जमा करवाने आए स्टूडेंटस दिन भर कतार में लगे रहे, तब जाकर उनके फार्म जमा हो पाए।
चूरू. राजकीय लोहिया कॉलेज में परीक्षा फार्म जमा कराने के लिए उमड़ी भीड़।
hin_Deva hin_Deva hin_Deva hin_Deva hin_Deva